Suomen FAO-toimikunta

Asettaminen	
	Valtioneuvosto on 30 joulukuuta 2008 tapahtuneessa esittelyssä päättänyt asettaa Suomen FAO-toimikunnasta annetussa asetuksessa (1156/97) tarkoitetun toimikunnan toimikaudeksi 1.1.2009-31.12.2011 seuraavasti:	

Toimikausi	
	1.1.2009 - 31.12.2011  	

Tehtävä	
	Suomen FAO-toimikunnasta annetun asetuksen (1156/1997) mukaan toimikunta avustaa maa- ja metsä-talousministeriötä Yhdistyneiden Kansakuntien elintarvike- ja maatalousjärjestön (FAO) toimialaan liittyvissä kysymyksissä. Toimikunnan tehtävänä on koordinoida ja suunnitella Suomen toimintaa FAO:ssa sekä siihen liittyen muissa elintarvike- ja maatalousasioita käsittelevissä YK- järjestöissä, valmistella niiden eri elimissä esitettäviä kannanottoja, jakaa tietoa niiden toiminnasta ja suosituksista sekä tehdä esityksiä järjestön eri elinten päätöksistä ja suosituksista aiheutuviksi toimenpiteiksi. Toimikunta on määritelty myös FAO:n ohjesäännössä tarkoitetuksi kansalliseksi elimeksi Suomessa.	

Organisointi	
		Puheenjohtaja Veli-Pekka Talvela, ylijohtaja, maa- ja metsätalousministeriö 	
		Jäsenet:	
		Tarja Reponen, yksikönpäällikkö, ulkoasiainministeriö 	
		Jouko Nieminen, asiantuntija, Maa- ja metsätaloustuottajain Keskusliitto MTK ry 	
		Niina Pitkänen, poliittisen verkoston koordinaattori, Kehitysyhteistyön palvelukeskus KEPA ry 	
		Pirjo Välinoro, lähetystöneuvos, ulkoasiainministeriö 	
		Aulikki Kauppila, kansainvälisten asiain neuvos, maa- ja metsätalousministeriö 	
		Hentriikka Kontio, eläinlääkintöneuvos, maa- ja metsätalousministeriö 	
		Markku Aro, kalastusneuvos, maa- ja metsätalousministeriö 	
		Sihteeri Anna Santala, ylitarkastaja, maa- ja metsätalousministeriö 	

	Maa- ja metsätalousministeri	Sirkka-Liisa Anttila	

	Neuvotteleva virkamies	Antero Tuominen